Nagy Márton utolsó extraprofitadó-intézkedése a Raiffeisen nyereségét is megroppantotta

Az egy évvel korábbi 46 milliárdról 12 milliárd forintra csökkent a magyarországi Raiffeisen Bank nyeresége az első félévben. Miközben az ügyfélkövetelések 6,1%-os éves növekedése mellett a nettó kamatbevételek stagnáltak a banknál, az egyéb eredmény 27 milliárd forinttal romlott, amiben az extraprofitadó tavaly novemberi megemelése játszott jelentős szerepet.